ડાઇચી સાંક્યોને ₹3,500 કરોડનો આર્બિટ્રેશન એવોર્ડ અને રેલિગેરની કટોકટીથી જૂથની કામગીરી પર ગંભીર અસર થઈ. સૂત્રોના જણાવ્યા અનુસાર જૂથની સમસ્યા ઉકેલવા શિવિંદર ફરી ધંધામાં જોડાયા અને તેમણે બે મોટી લિસ્ટેડ કંપનીઓ વેચી. જોકે, બંને ભાઈ વચ્ચેના મતભેદને કારણે શિવિંદર દ્વારા લેવાયેલાં પગલાંથી ગંભીર મતભેદ સર્જાયા અને અવરોધો ઊભા થયા. તેને કારણે બંને ભાઈઓને વિવાદ ઉકેલવાનો અવકાશ ન મળ્યો. કોઈ ટ્રાન્ઝેક્શન પૂરું નહીં થઈ શકવાને કારણે બેન્કોએ પ્રમોટર્સના પ્લેજ્ડ શેર્સ વેચવાનું શરૂ કર્યું.